Edward Furlong

Edward Walter Furlong (født 1977) er en amerikansk skuespiller, mest kjent for rollen som John Connor i Terminator II – Dommens dag.
Liv og virke
Bakgrunn
Edward Furlong er sønn av ungdomsarbeideren Eleanor Torres. Han er av meksikansk avstamning på morssiden og, ifølge egne utsagn, av russisk avstamning på farssiden. Fra tenårene ble han oppdratt av tanten Nancy Tafoya, morens søster, og onkelen Sean Furlong, hvis etternavn han tok til seg . Han har en halvbror som heter Robert Torres.
 Karriere 
Furlong startet filmkarrièren sin som John Connor i Terminator II – Dommens dag, en rolle han i 1992 mottok en MTV Movie Award for, for beste gjennombrudd, og en Saturn Award for beste unge skuespiller. Han ble oppdaget til rollen av rollebesetningsansvarlig for filmen, da Furlong var på Boys and Girls Club i Pasadena i California.

De neste filmrollene han fikk hadde bare moderat suksess, selv om han spilte sammen med skuespillere som Meryl Streep og Liam Neeson i Før og etter fra 1996, Tim Roth i Little Odessa og en del andre. I 1998 hadde han sin neste viktige rolle, da han spilte i American History X sammen med Edward Norton.

Han gjentok rollen som John Connor i attraksjonen T2-3D: Battle Across Time i Universal Studios' temapark i Japan. Han skulle også gjenta rollen i Terminator 3: Rise of the Machines, men kunne ikke medvirke på grunn av rettslige problemer grunnet hans misbruk av alkohol og narkotika. I dag påstår han at dette er en av de tingene han angrer mest på, fordi han føler at han skuffet mange av Terminator-seriens fans, som likte opptredenen hans i Terminator II, og ønsket at han skulle komme tilbake i Terminator 3. Han fikk derimot gjenta rollen som John Connor i den sjette Terminator-filmen, Terminator: Dark Fate, som ble utgitt i 2019, men bidraget hans begrenset seg til ansikts-motion capture.

I 1992 gav han ut albumet Hold on Tight i Japan.

I 1993 var han med i Aerosmiths musikkvideo for «Living on the Edge». I 2004 var han med i Metallicas musikkvideo for «The Unnamed Feeling». I 2007 spilte han i musikkvideoen for «Still in Love with You» av Five A.M., sammen med Ice-T og Bruce Willis' datter Rumer Willis.

Furlong var i en tid gift med skuespillerinnen Rachael Bella. De fikk en sønn sammen, født i 2006. Furlong er aktiv i dyrerettighetsbevegelsen og er vegetarianer.

Helt fra starten av karrieren slet Furlong med alkohol- og narkotikaproblemer. Han var avhengig av heroin og kokain. I mars 2013 ble Furlong dømt til seks måneders fengsel for å ha brutt ekskonas prøvetid. Han skal ha overfalt henne gjentatte ganger.

I 2018 gjennomgikk han rusrehabilitering på en klinikk. Etter en lang periode med avholdenhet vendte han tilbake til filmen i 2022, og ifølge eget utsagn har han vært rusfri siden 2018.

 Filmografi (utvalg) 
 Filmer 
 År  Tittel  Rolle  Merknader   Terminator II – Dommens dag  John Connor    American Heart  Nick Kelson  Pet Sematary II  Jeff Matthews    A Home of Our Own  Shayne Lacey    Brainscan  Michael Bower Contract Killer  Reuben Saphira    Som natt og dag  Collin Fenwick    Før og etter  Jacob Ryan  T2 3-D: Battle Across Time  John Connor    Pecker  Pecker  American History X  Danny Vinyard    Detroit Rock City  Hawk    Animal Factory  Ron Decker    I Cavalieri che fecero l'impresa  Simon di Claredon    Three Blind Mice  Thomas Cross   Intermedio  Malik  Cruel World  Philip Markham  The Crow: Wicked Prayer  Jimmy Cuervo/The Crow  Venice Underground  Gary    Jimmy and Judy  Jimmy Wright  The Visitation  Brandon Nichols  The Covenant: Brotherhood of Evil  David Goodman    Living & Dying  Sam    The Green Hornet  Mr. Tupper   Assault on Wall Street  Sean    The Last Light  Noah    A Winter Rose  Willy    Terminator: Dark Fate  John Connor  Ansikts-motion capture

 TV 
 År  Tittel  Rolle  Merknader ,   CSI: NY  Shane Casey  Fem episoder   Perception  Pete  Episoden «Nemesis» The Glades  Way N.E. Bey/Wayne Balldinger  Episoden «Public Enemy»   Star Trek: Renegades  Fixer  Pilotepisoden

 Privat 
Furlong har kjempet med narkotika- og alkoholmisbruk gjennom hele karrièren. Han gjennomgikk rehabilitering første gang i 2000. Han hevdet da at han ikke likte kokain og at han aldri har brukt heroin. Han har senere sagt at han var avhengig av både heroin og kokain. Han har siden blitt arrestert flere ganger for bruk av narkotika, familievold og brudd på besøksforbud.

Furlong giftet seg med skuespiller Rachael Bella Kneeland i 2006, men paret skilte seg i 2009. De fikk en sønn sammen. Bella hevdet i retten at sønnen hadde testet positivt på kokain, noe som medførte at Furlongs samvær med sønnen kun kunne skje under tilsyn.

 Referanser 

 Eksterne lenker 




Kategori:Skuespillere fra USA
Kategori:Personer fra Glendale